text: [{"text_idx": "#000000", "text": "Heimi\u00f0A\u0301\u00f0renn og aftana\u0301DIYTi\u0301tt heimLi\u0301vssti\u0301lurSpyr serfr\u00f8\u00f0ingarnarHeilsaPengapungurinUppskriftirD\u00f8gur\u00f0arDessertirHeilsugott"}, {"text_idx": "#000002", "text": "B\u00f8rn: Nova ver\u00f0ur skjo\u0301tt 6 a\u0301r og Freia er ju\u0301st vor\u00f0in 2."}, {"text_idx": "#000005", "text": "Vit hava sett Stephanie nakrar spurningar um li\u0301vi\u00f0 sum graseinkja.Stephanie er gift vi\u00f0 Jo\u0301gvani. Tey hava veri\u00f0 saman i\u0301 7 a\u0301r og kennir Stephanie ti\u0301 ikki til naka\u00f0 anna\u00f0 li\u0301v, enn at vera graseinkja."}, {"text_idx": "#000008", "text": "Ta\u00f0 er b\u00e6\u00f0i gott og ke\u00f0iligt. Ta\u00f0 einasta solei\u00f0is ordiliga go\u0301\u00f0a er, at ta\u0301 hann er heima so er hann heima. Sja\u0301lvandi haldi eg eisini ta\u00f0 er gott/sunt at man saknar hv\u00f8nn annan. Eg sakni alti\u0301\u00f0 Jo\u0301gvan so skjo\u0301tt hann er farin avsta\u00f0 og gle\u00f0ist alvorliga ta\u0301 hann kemur heim."}, {"text_idx": "#000010", "text": "Ja ta\u00f0 haldi eg ta\u00f0 er. Ta\u00f0 er munur a\u0301, ti\u0301 genturnar bli\u0301va st\u00f8rri og byrja at skilja ta\u00f0 meira. Nova hevur alti\u0301\u00f0 veri\u00f0 babbasa vi\u00f0 sto\u0301ra B. Hon er alti\u0301\u00f0 sera kedd, ta\u0301 hann fer\u00f0 avsta\u00f0. Vit royna at fortelja henni ta\u00f0 nakrar dagar a\u0301\u00f0renn, so hon kann fyrireika seg. Men ver\u00f0ur alti\u0301\u00f0 li\u0301ka kedd og sigur n\u00e6stan hv\u00f8nn dag, at hon leingist og spyr hvi\u0301 babba ikki bara kann arbei\u00f0a \u2018her heima\u2019 eins og mamma.Eg haldi ta\u00f0 er o\u0301gvuliga ringt og eg havi mangan gra\u0301ti\u00f0 saman vi\u00f0 henni, ti\u0301 eg fa\u0301i so ilt i\u0301 hjarta\u00f0. Ja eg eri kensluborin.Freia veksur ju\u0301 vi\u00f0 fu\u0301kandi fer\u00f0 og uppf\u00f8rir seg sum ein uppa\u0301 13. Haldi hon byrjar at skilja ta\u00f0 eisini."}, {"text_idx": "#000011", "text": "Si\u0301\u00f0st Jo\u0301gvan kom heim sum er 6 vikur si\u0301\u00f0ani, kom hann seint um kv\u00f8ldi\u00f0 og vit vildu yvirraska genturnar ta\u0301 t\u00e6r komu upp dagin eftir. Men ho\u0301ast okkara \u201cninjar\u00f8rslur\u201d og bert varralestur, vakna\u00f0i hon og seg\u00f0i \u201cbabba, babba!\u201d Ta\u00f0 var r\u00e6ttliga r\u00f8randi at si\u0301ggja. Ta\u00f0 var sum um, hon f\u00f8ldi ta\u00f0 a\u0301 s\u00e6r, at nu\u0301 var hann her. Ta\u0301 fekk eg eisini klump i\u0301 ha\u0301lsin."}, {"text_idx": "#000014", "text": "Ta\u0301 hann er heima, er hann heima. Hann er eisini o\u0301gvuliga raskur ta\u0301 hann er heima. Hann sy\u0301gur alt til si\u0301n og er HEIMSINS besti pa\u0301pi/ \u201cheimagangadi\u201d ma\u00f0ur. Hann er ti\u0301betur sum eg \u2013 kann ikki torga o\u0301rudd og molar, so hann vaskar og ruddar. Ta\u00f0 er ordiliga lekkurt at fa\u0301a tv\u00e6r hendur afturat heima."}, {"text_idx": "#000015", "text": "Ja. Alt sum hann/vit missa. F\u00f8\u00f0ingardagar, jo\u0301l, ny\u0301ggja\u0301r, spenningurin ta\u0301 eg to\u0301k graviditetstest vi\u00f0 Freiu. Ta\u0301 i\u00f0 Nova var\u00f0 f\u00f8dd (ta\u00f0 var sera hart hja\u0301 m\u00e6r, hansara vegna ) Teir stravnu dagarar, ta\u0301 genturnar skiftast um, at vera sju\u0301kar ella ta\u0301 eg eri sju\u0301k.Nova gr\u00e6t i\u0301 yvur 1 a\u0301r ta\u0301 hon var\u00f0 f\u00f8dd. Ta\u00f0 var eisini ein str\u00e6vin ti\u0301\u00f0 og eg seg\u00f0i vi\u00f0 Jo\u0301gvan, at hetta gera vit ikki aftur. Ti\u0301betur gloymur man, ti\u0301Freia kom og ta\u00f0 var sja\u0301lvandi eisini str\u00e6vi\u00f0 1 a\u0301ri\u00f0, ta\u0301 tilveran er ny\u0301ggj vi\u00f0 tveimum b\u00f8rnum.Ta\u00f0 gongur sja\u0301lvandi og ta\u00f0 gj\u00f8di ta\u00f0 eisini hja\u0301 m\u00e6r.Eg fa\u0301i ein \u00f8\u00f0rvi\u0301si hugbur\u00f0 ta\u0301 hann er burtur. Ta\u00f0 ver\u00f0ur bara gj\u00f8rt. Eg havi einki anna\u00f0 val."}, {"text_idx": "#000016", "text": "F\u00f8lir tu\u0301 teg einsamalla vi\u00f0 hesum li\u0301vssti\u0301li? B\u00e6\u00f0i og. Eg tri\u0301vist v\u00e6l einsam\u00f8ll og ta\u00f0 havi eg alti\u0301\u00f0 gj\u00f8rt. Eg havi sto\u0301ran t\u00f8rv a\u0301, at l\u00f8\u00f0a upp sja\u0301lv, eisini ta\u0301 ma\u00f0urin er heima.Men ju\u0301, ta\u00f0 kann vera r\u00e6ttiliga einsamalt. Helst i\u0301 vikuskiftinum. B\u00f8rnini skulu undirhaldast og eg skal finna uppa\u0301 ting at gera.Eisini kunnu gerandisl\u00f8turnar \u2013 at eta saman og tey sma\u0301u vanligi tingini, i\u00f0 man ger saman sum familja tykjast einsamallar. Dagarnir kunnu bli\u0301va langir, um vit ikki hava \u00e6tlanir.Vanliga finni eg uppa\u0301 okkurt at gera saman vi\u00f0 \u00f8\u00f0rum, solei\u00f0is at vit eru sosial. Eg bjo\u0301\u00f0i okkum til d\u00f8gur\u00f0a hja\u0301 \u00f8\u00f0rum. Ta\u00f0 kann kennast sum at eg eri a\u0301trokandi til ti\u0301\u00f0ir. Vikuskiftini eru ju\u0301 eisini ta\u0301 ein familja, sum heild, hugnar s\u00e6r og ny\u0301tir ti\u0301\u00f0ina saman sum familja. Tey flestu ynskja at slappa av og at l\u00f8\u00f0a upp til vikuna sum kemur. Um vit ikki eru sosial, kann ta\u00f0 kennast einsligt inn i\u0301millum."}, {"text_idx": "#000017", "text": "Ta\u00f0 er ta\u00f0 ringasta eg veit. Ma\u00f0urin er burtur anna\u00f0hv\u00f8rt a\u0301r. Ta\u0301 taki eg meg burtur fra\u0301 fj\u00f8ldini eina l\u00f8tu, fyri at lippa, ti\u0301 m\u00e6r leingist so illa.Eisini fa\u0301i eg ta\u00f0 ringt, av at hugsa, hvussu ma\u00f0urin hevur ta\u00f0, i\u0301 teimum sto\u0301ru l\u00f8tunum. Hann sigur sja\u0301lvandi alti\u0301\u00f0, at ta\u00f0 ger onki og at hann hugsar ikki so no\u0301gv um ta\u00f0. Hv\u00f8r dagur er n\u00e6stan eins umbor\u00f0 og teir fa\u0301a eisini jo\u0301lamat og sp\u00e6la pakkasp\u00e6la. Ta\u00f0 er sja\u0301lvandi ikki ta\u00f0 sama, sum at vera heima vi\u00f0 familjuni hja\u0301 s\u00e6r."}, {"text_idx": "#000022", "text": "To\u0301 kann ta\u00f0 tykjast, at fo\u0301lk hugsa: \u201cTa\u00f0 er ikki str\u00e6vnari, enn at hava ein mann sum arbei\u00f0ir 8-10 ti\u0301mar um dagin\u201d Ta\u00f0 kann irritera meg, um ta\u00f0 ver\u00f0ur sagt, a\u0301 skeivum ti\u0301\u00f0spunkti. Eg skilji, at ta\u00f0 er str\u00e6vi\u00f0 at hava ein mann, i\u00f0 kemur mo\u0301\u00f0ur heim hv\u00f8rt kv\u00f8ld. Men hann kemur also heim. Tit kunnu by\u0301ta allar uppga\u0301vurnar, sum t.d n\u00e6turnar, morgnanar, sju\u0301ku, eru sorgarbundin, hava no\u0301gv orku, f\u00f8\u00f0ingardagar, ta\u0301 konan skal gera seg kla\u0301ra til dagin, at fara a\u0301 vesi\u00f0 uttan at vera o\u0301ro\u0301gva\u00f0ur.Ta\u00f0 kann eisini bli\u0301va til eina kapping. \u201cEg havi ta\u00f0 str\u00e6vnari enn tu\u0301\u201d. Ti\u0301 samr\u00f8\u00f0uni ti\u0301mi eg ikki at taka lut i\u0301.Ta\u0301 fo\u0301lk siga vi\u00f0 meg, at eg eri r\u00f8sk ella at ta\u00f0 ma\u0301 vera str\u00e6vi\u00f0, sigi eg alti\u0301\u00f0: Hugsa um t\u00e6r einligu mammurnar, har pa\u0301pin ikki er har, by\u0301r uttanlands ella ikki leggur i\u0301. T\u00e6r hava ta\u00f0 str\u00e6vi\u00f0 og hava uppibor\u00f0i\u00f0 eina medalju.Ta\u00f0 er str\u00e6vi\u00f0 i\u0301 n\u00f8kur a\u0301r, i\u0301me\u00f0an b\u00f8rnini eru sma\u0301. At fa\u0301a b\u00f8rn er ta\u00f0 mest fantastiska i\u0301 heiminum. Eisini einsam\u00f8ll."}]